b"\n_START_ARTICLE_\nEscrivania\n_START_PARAGRAPH_\nUna escrivania \xc3\xa9s un objecte d'escriptori o per extensi\xc3\xb3 l'escriptori mateix, que servia per a col\xc2\xb7locar un conjunt d'elements d'escriptura que es disposaven sobre la taula de despatx o escriptori. Molts dels articles d'escriptori que hi formen part, ja s'esmenten a l'antiga Roma. Una escrivania completa consta de tinter, plom\xc3\xad, sorrera, got amb sorra per assecar l'escrit, timbre per cridar, ganivet o tallapapers petit. Tot aix\xc3\xb2 es col\xc2\xb7loca sobre un platet o safata.\n_START_SECTION_\nVariacions\n_START_PARAGRAPH_\nAl Museu de N\xc3\xa0pols hi ha uns destacats tinters romans (atramentarium) cil\xc3\xadndrics i poligonals, de bronze i amb incrustacions de plata que produeixen sobre el fons dibuixos i figures art\xc3\xadstiques. Tamb\xc3\xa9 es troben llargues plomes de bronze amb una forma semblant a les actuals i nombrosos estilets (stylum) d'os o ivori i de bronze o ferro (graphium). Aquests estilets s\xc3\xb3n molt freq\xc3\xbcents en les col\xc2\xb7leccions d'objectes romans antics i en alguns dels es poden observar anelles i plaquetes gravades que servien per segellar cartes i documents sense que poguessin tenir una altra funci\xc3\xb3 donada l'estretor i la forma de l'anella._NEWLINE_Tamb\xc3\xa9 s'anomena escrivania al lloc on actua un professional (escriba) que t\xc3\xa9 la funci\xc3\xb3 de donar fe p\xc3\xbablica. Una funci\xc3\xb3 pensada per garantir la seguretat jur\xc3\xaddica que presenta variacions entre els diferents pa\xc3\xafsos i cultures i que ha anat evolucionant amb el pas del temps."